### ROMÂNIA

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**PRIMAR**

**Referat de aprobare**

**la proiectul de Hotãrâre privind aprobarea încheierii unui Protocol de colaborare între Municipiul Câmpulung Moldovenesc și Oficiul Național al Registrului Comerțului**

Pentru eficientizarea activităților compartimentelor primăriei se impune încheierea unui protocol de colaborare cu ONRC, pentru obținerea unor informații și documente referitoare la operatorii economici.

Având în vedere prevederile art.68 alin.(1) din Legea nr. 207/2015 privind Codul de procedură fiscală, cu modificările și completările ulterioare, autorităţile publice, instituţiile publice şi de interes public, centrale şi locale, precum şi serviciile deconcentrate ale autorităţilor publice centrale au obligaţia să furnizeze informaţii şi acte organului fiscal, la cererea acestuia. Organul fiscal poate accesa on-line baza de date a autorităţilor publice şi instituţiilor prevăzute la art. 68 alin. (1) din Legea nr. 207/2015 privind Codul de procedură fiscală, cu modificările și completările ulterioare, pe bază de protocol.

Conform dispozițiilor art 2 alin.(1) din H.G. nr. 962/2017 privind aprobarea tarifului pentru unele operaţiuni efectuate de Oficiul Naţional al Registrului Comerţului şi oficiile registrului comerţului de pe lângă tribunale, informaţiile şi documentele prevăzute în anexa la hotărârea menționată sunt eliberate cu titlu gratuit autorităţilor şi instituţiilor publice, cu excepţia celor finanţate integral din venituri proprii.

Având în vedere prevederile legale, supun spre aprobare acest proiect de hotãrâre.

**PRIMAR,**

**Negură Mihăiţă**